सुरसा के मुंह की तरह फैल रही महंगाई सरकार के नकेल कसने के सभी प्रयासों को झुठलाते हुए दो अगस्त को समाप्त हुए सप्ताह में फल, सब्जियों, दालों, मसालों, हल्के डीजल और उड्डयन ईंधन के महंगा होने से 0.43 प्रतिशत की तीव्र बढोतरी के साथ 16 साल के शिखर 12.44 प्रतिशत पर पहुंच गई। 26 जुलाई को समाप्त हुए सप्ताह में महंगाई ने 13 वर्ष के बाद पहली बार 12 प्रतिशत का आंकड़ा पार किया था और लगातार दूसरे सप्ताह इससे ऊपर बनी हुई। छब्बीस जुलाई को महंगाई की दर 0.03 प्रतिशत बढ़कर 12.01 प्रतिशत पर पहुंची थी। पिछले साल आलोच्य सप्ताह में महंगाई की दर 4.3प्रतिशत थी। दो अगस्त को समाप्त हुए सप्ताह में सकल उपभोक्ता वस्तुआें का आधिकारिक थोक मूल्य सूचकांक 0.3 प्रतिशत और बढ़कर 23अंक से 240.4 अंक पर पहुंच गया। आलोच्य सप्ताह में महंगाई की दर में वृद्धि का मुख्य योगदान दालों का 2.4 प्रतिशत, फलों का 8.प्रतिशत, मसालों का 2.6 प्रतिशत, हल्के डीजल में 16 प्रतिशत, उड्डयन ईंधन का तीन प्रतिशत तक महंगा होना रहा। हालांकि इस दौरान राहत की बात यह रही कि आयातित खाद्य तेलों में 13 प्रतिशत, सब्जियों में 3.7 प्रतिशत और सरसों के तेल में एक प्रतिशत का मंदा आया। सप्ताह के दौरान महंगी होने वाली वस्तुआें में मक्का, मूंग, उड़द, वार, समुन्द्र की मछली, मसूर, चाय, बाजरा, अरहर, कच्ची रबर, कच्ची तंबाकू, अलसी, बिनौला और फरनेंस तेल भी रहे। इस दौरान थोक मूल्य सूचकांक में 22.02 प्रतिशत का योगदान रखने वाला प्राथमिक वस्तुआें का सूचकांक 0.6 प्रतिशत बढ़कर 247.अंक से 24अंक पर पहुंच गया। सर्वाधिक 63.75 प्रतिशत भारांक वाले निर्मित उत्पादों के समूह के सूचकांक में सप्ताह के दौरान 0.05 प्रतिशत की मामूली गिरावट दर्ज की गई और यह पहले के 206.1 अंक के मुकाबले 206 अंक रह गया। ईंधन, ऊर्जा, प्रकाश एवं लुब्रीकेंट्स का सूचकांक 14.23 प्रतिशत, भारांक 0.प्रतिशत बढ़कर 377 अंक से 380.4 अंक पर पहुंच गया। आंकड़ों की प्राप्ति पर सकल उपभोक्ता वस्तुआें का अंतिम थोक मूल्य सूचकांक सात जून को समाप्त हुए सप्ताह में प्रारंभिक 235.2 अंक की तुलना में 236.5 अंक पर टिक गया। इस अवधि में मंहगाई की दर अंतिम सूचकांक के आधार पर अनंतिम 11.05 प्रतिशत की तुलना में 11.66 प्रतिशत पर स्थिर हो गई।